Niels Kurvin

Niels Kurvin (* 27. júl 1975, Mníchov, Nemecko) je nemecký režisér a herec.

 Umelecká kariéra 
Tento 187 centimetrov  vysoký herec študoval na Vysokej škole pre hudbu a divadlo "Felix Mendelssohn Bartholdy" v Lipsku. Hral v divadlách v Aachene, Chemnitzi, Berlíne, Hamburgu a v Lipsku, potom sa  začal objavovať v menších úlohách v nemeckých seriáloch (SOKO Köln, Wege zum Glück, Hallo Robbie či v nemeckých a zahraničných filmoch (Virus Undead, Headhunter: The Assessment Weekend). 

Známejším sa stal až po obsadení do úlohy výstredného technika kolínskej KTU (Kriminálne technické oddelenie), Hartmutta Freunda v seriáli Kobra 11, ktorého hrá od roku 2003. V seriáli sa však objavil už skôr v epizóde Krst ohňom, kde sa snažil získať miesto kolegu komisára Semira Gerkhana (Erdoğan Atalay).  

Ako divadelný režisér stojí za vznikom úspešného predstavenia Lust auf was Anderes, v hlavnej úlohe s Aylin Esener. 

 Osobný život 
Niels Kurvin žije so svojou dlhoročnou partnerkou, herečkou Aylin Esener, v Berlíne, za svoj domov však označuje i Mníchov a Kolín nad Rýnom. Hovorí anglicky, nemecky a francúzsky, hrá na elektrickú gitaru, šermuje, potápa sa, má rád pantomímu, tanec, lyžovanie, snowboarding a holduje in-line korčuliam. 

 Filmografia 
 2003–2019: Kobra 11 (Hartmut Freund)
 2004: Hallo Robbie!
 2005: Dark ride
 2006: SOKO Köln
 2006: Headhunter: The Assessment Weekend
 2006: Virus undead
 2006: Final contract: Death on delivery
 2007: Julia - Wege zum Glück
 2008: INGA LINDSTRÖM - Sommer in Norrsunda

 Externé odkazy 
 Nielskurvin.de
 Niels Kurvina na AgenturLUX.de
 Niels Kurvin na forum.afc11.cz
 Niels Kurvin na osobnosti.cz

Kategória:Nemeckí televízni herci
Kategória:Nemeckí divadelní režiséri
Kategória:Osobnosti z Mníchova
Kategória:Žijúci ľudia